|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:** **ΩΟ6Π46ΜΠ3Ζ-6ΓΔ****Αθήνα, 05/11/ 2019****Αριθ. Πρωτ.:** **Δ.Π.Δ.Υ.Κ.Υ. Α.Α.Δ.Ε. Α 1152210 ΕΞ 2019** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Παρασκευή Λεφάκη |
| Τηλέφωνο | : | 213-1624223 |
| Fax | : | 213-1624227 |
| E-Mail | : | aadeprocurement@aade.gr |
| Url | : | www.aade.gr |

**ΘΕΜΑ: Πρόσκληση υποβολής προσφορών για την ανάθεση υπηρεσιών σχεδιασμού και ανάπτυξης συστήματος διαχείρισης ποιότητας σύμφωνα με τις απαιτήσεις του προτύπου ISO 9001:2015 στα Τμήματα Α’ (Προμηθειών) και Β’ (Διαχείρισης και Αναλωσίμων) της Διεύθυνσης Προμηθειών, Διαχείρισης Υλικού & Κτιριακών Υποδομών.**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσίων Εσόδων (Α.Α.Δ.Ε.)Ερμού 23-25, 105 63 Αθήνα |
| **Ειδικός Φορέας:** | 1023-801-0000000 |
| **Α.Λ.Ε:** | 2420989001 |
| **CPV :** | 85312320-8 (Υπηρεσίες παροχής συμβουλών) |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής  |
| **Προϋπολογισθείσα δαπάνη:** | 2.480,00 € συμπεριλαμβανομένου Φ.Π.Α. |
| **Καταληκτική ημερομηνία υποβολής προσφορών:** | 20/11/2019 και ώρα 14:00 μ.μ. |
| **Διάρκεια ισχύος προσφορών:** | 90 ημέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση υπηρεσίας και προϋπολογισμός

Η Ανεξάρτητη Αρχή Δημοσίων Εσόδων προβαίνει σε δημόσια πρόσκληση υποβολής προσφορών για την ανάθεση υπηρεσιών σχεδιασμού και ανάπτυξης συστήματος διαχείρισης ποιότητας σύμφωνα με τις απαιτήσεις του προτύπου ISO 9001:2015 στα Τμήματα Α (Προμηθειών) και Β’ (Διαχείρισης και Αναλωσίμων) της Διεύθυνσης Προμηθειών, Διαχείρισης Υλικού & Κτιριακών Υποδομών.

Στα πλαίσια του έργου θα υλοποιηθούν τα κάτωθι:

* Η μελέτη και εισαγωγή των απαραίτητων οργανωτικών και διαδικαστικών αλλαγών ώστε να βελτιωθεί η διοίκηση της ποιότητας.
* Η μελέτη επάρκειας των χρησιμοποιούμενων τεχνικών ελέγχου ποιότητας και προτάσεις βελτίωσης αυτών, σε πνεύμα πρόληψης των προβλημάτων.
* Η καθιέρωση διαδικασιών συνεχούς παρακολούθησης και βελτίωσης της ποιότητας.
* Η συγγραφή των βασικών διοικητικών διαδικασιών (εγχειρίδιο ποιότητας και σχετικές διαδικασίες) και η παροχή υποστήριξης για την συγγραφή των οδηγιών ελέγχου και εργασίας, κ.λ.π.
* Η σχεδίαση των απαραίτητων εντύπων για τις διάφορες λειτουργίες που σχετίζονται με ISO 9001:2015.
* Η υποστήριξη για τη λήψη πιστοποιητικού ISO 9001:2015 από διαπιστευμένο φορέα πιστοποίησης.

Πιο συγκεκριμένα το έργο θα περιλαμβάνει τις ακόλουθες φάσεις υλοποίησης:

* Αξιολόγηση της υφιστάμενης κατάστασης, όπου στη φάση αυτή θα πραγματοποιηθεί λεπτομερής αποτύπωση του υφιστάμενου τρόπου λειτουργίας των τμημάτων, του οργανογράμματος, των θέσεων εργασίας και των αρμοδιοτήτων του προσωπικού. Επιπλέον, θα συνταχθεί μία έκθεση αποκλίσεων και βελτιωτικών προτάσεων και θα αποσταλεί πίνακας με τις απαραίτητες κατά ISO 9001:2015 διαδικασίες συνοδευόμενος από ένα αναλυτικό χρονοδιάγραμμα ανάπτυξης και εφαρμογής του Συστήματος Διαχείρισης Ποιότητας.
* Σχεδιασμό & ανάπτυξη του συστήματος ποιότητας, όπου στη φάση αυτή θα αναπτυχθεί το σύστημα ποιότητας των Τμημάτων Α’ και Β’ της Διεύθυνσης και η τεκμηρίωσή του. Στην τεκμηρίωση θα περιλαμβάνονται το εγχειρίδιο ποιότητας, οι απαιτούμενες διαδικασίες με τα απαραίτητα έντυπα (όπου απατούνται), και τα διαγράμματα αλληλεπίδρασης τους.
* Υποστήριξη εφαρμογής συστήματος ποιότητας, όπου στη φάση αυτή γίνεται η ενσωμάτωση της συνολικής τεκμηρίωσης στην πρακτική λειτουργία της Διεύθυνσης μέσω των εντύπων και των αρχείων ποιότητας που απαιτούνται για την επιθεώρηση από Φορέα, παράλληλα με σχετική ενημέρωση – εκπαίδευση του εμπλεκόμενου προσωπικού. Το εκπαιδευτικό υλικό θα ετοιμαστεί και θα παραδοθεί σε ηλεκτρονική μορφή, λαμβάνοντας υπόψη ότι θα χρησιμοποιείται στη συνέχεια για εσωτερική εκπαίδευση του προσωπικού της Διεύθυνσης. Επιπλέον, στη φάση αυτή περιλαμβάνεται η διεξαγωγή εσωτερικής επιθεώρησης καθώς και η ανασκόπηση από τη Διοίκηση. Ο Σύμβουλος είναι υπεύθυνος για την συνολική εφαρμογή και την αξιολόγηση του Συστήματος Διαχείρισης Ποιότητας. Η αξιολόγηση θα επιτευχθεί με τη διενέργεια ελέγχων και ειδικότερα μέσω των εσωτερικών επιθεωρήσεων και της ανασκόπησης του Συστήματος. Ο Σύμβουλος είναι υπεύθυνος για τον εντοπισμό των αδυναμιών, την εκτέλεση των διορθωτικών ενεργειών και την υποβολή προτάσεων βελτίωσης με την συνεργασία των εμπλεκομένων του εκάστοτε τμήματος, για την καλύτερη λειτουργία τους.
* Υποστήριξη του Συμβούλου μέχρι και την χορήγηση του πιστοποιητικού και την πιστοποίηση από τον Φορέα. Παρουσία κατά την επιθεώρηση που θα διενεργήσει ο Φορέας Πιστοποίησης και υποβοήθηση στην άρση των όποιων ευρημάτων υπάρξουν.

Η εκτιμώμενη δαπάνη παροχής υπηρεσιών σχεδιασμού και ανάπτυξης συστήματος διαχείρισης ποιότητας σύμφωνα με τις απαιτήσεις του προτύπου ISO 9001:2015 στα Τμήματα Α (Προμηθειών) και Β’ (Διαχείρισης και Αναλωσίμων) της Διεύθυνσης Προμηθειών, Διαχείρισης Υλικού & Κτιριακών Υποδομών ανέρχεται στο ποσό των **2.480,00 €** (δύο χιλιάδες τετρακόσια ογδόντα ευρώ) **συμπεριλαμβανομένου Φ.Π.Α.** και συγκεκριμένα 2.000,00 € πλέον Φ.Π.Α. 480,00 €.

Η δαπάνη θα βαρύνει τις πιστώσεις του Τακτικού προϋπολογισμού Εξόδων της Α.Α.Δ.Ε. τον Α.Λ.Ε. 2420989001 (Έξοδα για λοιπές υπηρεσίες) του Ειδικού Φορέα 1023-801-0000000 για το οικονομικό έτος 2020.

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: <http://www.aade.gr> .

### Κατάρτιση και υποβολή προσφορών

Οι προσφέροντες καλούνται να υποβάλλουν την τεχνική και οικονομική τους προσφορά σε σφραγισμένο φάκελο, στον οποίο πρέπει να αναγράφονται ευκρινώς τα παρακάτω:

|  |
| --- |
| ΠΡΟΣΦΟΡΑ ΓΙΑ ΤΗΝ ΑΝΑΘΕΣΗ ΥΠΗΡΕΣΙΩΝ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ ΣΥΣΤΗΜΑΤΟΣ ΔΑΧΕΙΡΙΣΗΣ ΠΟΙΟΤΗΤΑΣ ΣΥΜΦΩΝΑ ΜΕ ΤΙΣ ΑΠΑΙΤΗΣΕΙΣ ΤΟΥ ΠΡΟΤΥΠΟΥ ISO 9001:2015 ΣΤΑ ΤΜΗΜΑΤΑ Α’ (ΠΡΟΜΗΘΕΙΩΝ) ΚΑΙ Β’ (ΔΙΑΧΕΙΡΙΣΗΣ ΚΑΙ ΑΝΑΛΩΣΙΜΩΝ) ΤΗΣ ΔΙΕΥΘΥΝΣΗΣ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ  (αρ. πρωτ. ………………………………..………....… πρόσκληση) |
| ΠΡΟΣ: ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α΄ ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

Οι προσφορές κατατίθενται σε σφραγισμένο φάκελο μέχρι και την **20 Νοεμβρίου 2019** και **ώρα 14:00** **μ.μ**, στη Γραμματεία του τμήματος Προμηθειών της Διεύθυνσης Προμηθειών, Διαχείρισης Υλικού και Κτιριακών Υποδομών (Δ.Π.Δ.Υ.Κ.Υ.) στην οδό Ερμού 23-25, ΤΚ 101 84, Αθήνα, 6ος όροφος.

Οι προσφέροντες μπορούν να καταθέτουν την προσφορά τους στην ως άνω διεύθυνση:

1. προσωπικώς ή με εκπρόσωπό τους
2. ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω **email** στην ηλεκτρονική διεύθυνση aadeprocurement@aade.gr ή μέσω **fax** στο **213-1624227**.

Περιεχόμενο φακέλου προσφοράς:

Ο φάκελος της προσφοράς θα περιλαμβάνει:

α) **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**, το οποίο συντάσσεται σύμφωνα με το συνημμένο υπόδειγμα του Παραρτήματος Α της παρούσης και θα πρέπει να είναι υπογεγραμμένη και σφραγισμένη από τον προσφέροντα ή το νόμιμο αυτού εκπρόσωπο.

β) Υπεύθυνη δήλωση της παρ. 4 του άρθρου 8 του Ν. 1599/1986, όπως ισχύει, σύμφωνα με το συνημμένο Υπόδειγμα του Παραρτήματος Β της παρούσης.

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

 Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Εναλλακτικές προσφορές δε θα γίνονται δεκτές. Επίσης δε γίνονται δεκτές προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο, να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσίας τα στοιχεία των προσφορών είναι δυνατόν να τύχουν περαιτέρω διευκρινίσεων.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για ενενήντα (90) ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Ειδικοί Όροι – Εκτέλεση Σύμβασης

Ο Ανάδοχος υποχρεούται να ολοκληρώσει τις υπό ανάθεση υπηρεσίες εντός χρονικού διαστήματος **δώδεκα (12) μηνών** από την κοινοποίηση της σχετικής απόφασης ανάθεσης.

Ο Ανάδοχος αναλαμβάνει την υποχρέωση να τηρήσει εμπιστευτικά και να μη γνωστοποιήσει σε τρίτους, χωρίς την προηγούμενη έγγραφη συγκατάθεση της Διεύθυνσης Προμηθειών, Διαχείρισης Υλικού & Κτιριακών Υποδομών τα ανωτέρω έγγραφα ή πληροφορίες που προκύπτουν από αυτά.

Ο Ανάδοχος οφείλει να διαθέτει πιστοποιητικό ISO 9001:2015 επικαιροποιημένο και σε ισχύ.

Οι συμβουλευτικές υπηρεσίες θα παρασχεθούν στις εγκαταστάσεις της Διεύθυνσης Προμηθειών, Διαχείρισης Υλικού & Κτιριακών Υποδομών, Ερμού 23-25, Αθήνα Τ.Κ. 105 63, 6Ος όροφος.

Οι προσφέροντες ζητείται να παρουσιάσουν τη μεθοδολογία που σχεδιάζουν να αναπτύξουν για την υλοποίηση του έργου.

### Αξιολόγηση των προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής.

Οι υπηρεσίες σχεδιασμού και ανάπτυξης συστήματος διαχείρισης ποιότητας σύμφωνα με τις απαιτήσεις του προτύπου ISO 9001:2015 στα Τμήματα Α (Προμηθειών) και Β’ (Διαχείρισης και Αναλωσίμων) της Διεύθυνσης Προμηθειών, Διαχείρισης Υλικού & Κτιριακών Υποδομών, θα ανατεθούν στον υποψήφιο Ανάδοχο που θα προσφέρει τη χαμηλότερη συνολική τιμή της υποβληθείσας οικονομικής προσφοράς.

Επισημαίνεται ότι, οι προσφορές δεν δύναται να ξεπεράσουν τον συνολικό διαθέσιμο προϋπολογισμό (2.480,00 € συμπεριλαμβανομένου Φ.Π.Α.).

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων Αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες, σε αυτή την περίπτωση, δεν έχουν καμιά οικονομική απαίτηση.

### Πληρωμή

Η πληρωμή της αξίας των υπηρεσιών σχεδιασμού και ανάπτυξης συστήματος διαχείρισης ποιότητας σύμφωνα με τις απαιτήσεις του προτύπου ISO 9001:2015 στα Τμήματα Α (Προμηθειών) και Β’ (Διαχείρισης και Αναλωσίμων) της Διεύθυνσης Προμηθειών, Διαχείρισης Υλικού & Κτιριακών Υποδομών θα γίνει μετά την ολοκλήρωση της υπό ανάθεση υπηρεσίας, βάσει πρωτοκόλλου καλής εκτέλεσης της προμήθειας υπηρεσίας από τον Προϊστάμενο της Διεύθυνσης Προμηθειών, Διαχείρισης Υλικού & Κτιριακών Υποδομών. Η πληρωμή θα γίνει σε Ευρώ, βάσει του τιμολογίου του αναδόχου, στο οποίο θα αναγράφεται ο αριθμός της απόφασης ανάθεσης, (το οποίο θα πρέπει να προσκομιστεί στην Διεύθυνση Προμηθειών, Διαχείρισης Υλικού & Κτιριακών Υποδομών της Α.Α.Δ.Ε., επί της οδού Ερμού 23-25, Αθήνα Τ.Κ. 105 63, 6ος όροφος).

Η πληρωμή του αναδόχου θα γίνει από την αρμόδια οικονομική υπηρεσία της Α.Α.Δ.Ε με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Σύμφωνα με το άρθρο 200 του Ν. 4412/2016, όπως ισχύει, για την πληρωμή θα απαιτηθούν κατ’ ελάχιστον τα κάτωθι δικαιολογητικά:

* Πρωτόκολλο οριστικής παραλαβής του τμήματος που αφορά η πληρωμή ή του συνόλου του συμβατικού αντικειμένου σύμφωνα με το άρθρο 219 του Ν.4412/2016.
* Τιμολόγιο του Αναδόχου.
* Πιστοποιητικά φορολογικής ενημερότητας και ασφαλιστικής ενημερότητας σύμφωνα με τις κείμενες διατάξεις.

Από την πληρωμή παρακρατούνται οι ισχύουσες κάθε φορά νόμιμες κρατήσεις και παρακρατείται φόρος εισοδήματος στο καθαρό ποσό της αξίας των τιμολογίων, σύμφωνα με τις διατάξεις της παρ. 2 του άρθρου 64 Ν. 4172/13 ΚΦΕ.

 Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

Κατά τα λοιπά ισχύουν οι σχετικές διατάξεις περί Δημοσίων Συμβάσεων του Ν. 4412/2016.

|  |
| --- |
| **O ΠΡΟΪΣΤΑΜΕΝΟΣ ΤΗΣ ΔIEΥΘΥΝΣΗΣ**  |
|  |
|  |
| **Θ. ΚΕΛΑΔΙΤΗΣ** |

**Συνημμένα**:

1. Παράρτημα Α: Έντυπο Τεχνικής και Οικονομικής Προσφοράς
2. Παράρτημα Β: Υπεύθυνη δήλωση

**Εσωτ. Διανομή:**

1 Προϊστάμενο της Γενικής Διεύθυνσης Οικονομικών Υπηρεσιών της Α.Α.Δ.Ε.

2. Διεύθυνση Προμηθειών, Διαχείρισης Υλικού και Κτιριακών Υποδομών, Τμήμα Β’ (Διαχείρισης και Αναλωσίμων)

|  |
| --- |
| **ΠΑΡΑΡΤΗΜΑ Α: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αρ. ……………………………… Πρόσκλησης υποβολής προσφορών για την ανάθεση υπηρεσιών σχεδιασμού και ανάπτυξης συστήματος διαχείρισης ποιότητας σύμφωνα με τις απαιτήσεις του προτύπου ISO 9001:2015 στα Τμήματα Α’ (Προμηθειών) και Β’ (Διαχείριση και Αναλωσίμων) της Διεύθυνσης Προμηθειών, Διαχείρισης Υλικού & Κτιριακών Υποδομών.**  |
| **ΠΡΟΣ:**  |
| **ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ Ημερομηνία:………………… ....** |
| **ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ**  |
| **ΚΑΙ ΚΤΙΡΙΑΚΩΝ ΥΠΟΔΟΜΩΝ** |
| **ΤΜΗΜΑ Α΄ ΠΡΟΜΗΘΕΙΩΝ** |

**ΤΕΧΝΙΚΗ ΚΑΙ ΟΙΚΟΝΟΜΙΚΗ ΠΡΟΣΦΟΡΑ**

|  |
| --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** |
|  |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ. (Νομίμου Εκπροσώπου):** |  |
| **Υπεύθυνος Επικοινωνίας:** |  |
| **Περιγραφή Παρεχόμενων Υπηρεσιών:** |
|  |
| **ΚΟΣΤΟΣ ΥΠΗΡΕΣΙΩΝ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ ΔΙΑΧΕΙΡΙΣΗΣ ΠΟΙΟΤΗΤΑΣ ΣΥΜΦΩΝΑ ΜΕ ΤΙΣ ΑΠΑΙΤΗΣΕΙΣ ΤΟΥ ΠΡΟΤΥΠΟΥ ISO 9001:2015 ΣΤΑ ΤΜΗΜΑΤΑ Α’ (ΠΡΟΜΗΘΕΙΩΝ) ΚΑΙ Β’ (ΔΙΑΧΕΙΡΙΣΗ ΚΑΙ ΑΝΑΛΩΣΙΜΩΝ) ΤΗΣ ΔΕΙΥΘΥΝΣΗΣ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ.** |
| **ΚΟΣΤΟΣ ΠΡΟ ΦΠΑ** | **ΦΠΑ** | **ΚΟΣΤΟΣ ΣΥΜΠ/ΜΕΝΟΥ ΦΠΑ** |
|  |  |  |
|  |
|  |
|  |  |  | **Ημ/νία ………………****Υπογραφή- Σφραγίδα** |

**ΠΑΡΑΡΤΗΜΑ Β**

**ΥΠΕΥΘΥΝΗ ΔΗΛΩΣΗ**

###  (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.: ………………………………………………………… ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΠΡΟΣ(1): | **Ανεξάρτητη Αρχή Δημοσίων Εσόδων (Α.Α.Δ.Ε.)** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| Α. Αποδέχομαι τους όρους της υπ’ αρ. ……………………………………………………………..... πρόσκλησης.Β1. Δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες ,όπως ορίζονται, αντιστοίχως ,στα άρθρα 1 και 3 της απόφασης –πλαίσιο 2002/475/ΔΕΥ του συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν.4198/2013.

Β2. Δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.Β3. Δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.Β4. Έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).Γ. Αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού1) απόσπασμα ποινικού μητρώου ή υπεύθυνη δήλωση με ημερομηνία μεταγενέστερη της πρόσκλησης υποβολής προσφορών, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας. |
|  |

 Ημερομηνία: ……………………………..

 **Ο Δηλών- Εξουσιοδοτών**

 (Υπογραφή)

|  |
| --- |
| (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.(2) Αναγράφεται ολογράφως. (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα. |